**ข่าวประชาสัมพันธ์**

**อนันตรา สามเหลี่ยมทองคำ จัดกิจกรรมรำลึกช้างโลกอย่างอบอุ่น**

เนื่องในโอกาสวันช้างโลก ในวันที่ 12 สิงหาคม 2568 ที่ผ่านมา อนันตรา สามเหลี่ยมทองคำ แคมป์ช้าง แอนด์ รีสอร์ท ได้ร่วมกับมูลนิธิโกลเด้นไทรแองเกิ้ลเอเชียนเอเลเฟนท์ (GTAEF) จัดกิจกรรมให้ความรู้เพื่อสร้างความตระหนักด้านการอนุรักษ์ช้าง ส่งเสริมการดูแลสวัสดิภาพที่ดียิ่งขึ้นของช้าง และยังเป็นโอกาสในการเฉลิมฉลองสายใยพิเศษระหว่างคนกับช้าง

งานวันช้างโลก จัดขึ้นเป็นประจำทุกปีโดยมีวัตถุประสงค์เพื่อเน้นย้ำถึงความสำคัญของการปกป้องช้างและถิ่นอาศัยของพวกมัน รวมถึงการรณรงค์เรื่องการดูแลทั้งช้างบ้านและช้างป่าอย่างเหมาะสม งานวันช้างโลกยังพิเศษยิ่งขึ้นเนื่องจากตรงกับวันแม่แห่งชาติของไทย จึงเป็นโอกาสอันดีในการเฉลิมฉลองและให้เกียรติแก่ทั้งคุณแม่และช้างอันเป็นที่รักของคนไทย

การเฉลิมฉลองเริ่มต้นด้วยพิธีทำบุญตามประเพณี โดยพระสงฆ์สวดมนต์และประพรมน้ำมนต์เพื่อเป็นการอวยพรช้าง ควาญช้าง แขกผู้มีเกียรติ รวมถึงทีมพนักงานแคมป์ช้าง ซึ่งพิธีกรรมอันศักดิ์สิทธิ์นี้เป็นสัญลักษณ์แห่งความเคารพและความกลมเกลียว และยังเสริมสร้างสายใยความผูกพันอันแน่นแฟ้นระหว่างมนุษย์และช้าง

ครอบครัวแขกผู้เข้าพักและครอบครัวทีมพนักงานยังได้เพลิดเพลินกับกิจกรรมให้ความรู้เกี่ยวกับช้างต่าง ๆ โดยคุณแม่ คุณลูก ได้ทราบถึงประวัติความเป็นมา พฤติกรรม วิธีการดูแลช้างจากทีมงานแคมป์ช้าง และความพยายามในการอนุรักษ์ ซึ่งเป็นการสร้างพื้นที่แห่งการเรียนรู้ระหว่างรุ่นอย่างมีความหมาย และช่วยให้ผู้เข้าร่วมกิจกรรมได้ซาบซึ้งถึงคุณค่าของสัตว์สัญลักษณ์ประจำชาติไทยมากขึ้นอีกด้วย

ไฮไลท์สำคัญของวันงานคือบุฟเฟต์ช้าง ซึ่งเป็นงานเลี้ยงพิเศษที่อัดแน่นด้วยผลไม้และผักสดหลากหลายชนิดเพื่อเหล่าช้างแสนรู้ที่อาศัยอยู่ภายใต้การดูแลของมูลนิธิฯ แขกผู้เข้าร่วมงานได้รับชมช้างเพลิดเพลินกับของโปรด อย่างเอร็ดอร่อยท่ามกลางบรรยากาศที่เต็มไปด้วยความสุขสนุกสนานอย่างใกล้ชิด

“วันช้างโลกเป็นโอกาสที่ให้เราได้เน้นย้ำถึงความสำคัญของการอนุรักษ์ช้าง ซึ่งนอกจากเราจะจับมือกับมูลนิธิโกลเด้นไทรแองเกิ้ลเอเชียนเอเลเฟนท์มุ่งมั่นให้ความช่วยเหลือดูแลช้างที่ทางมูลนิธิฯ อุปถัมภ์มาอย่างยาวนานแล้ว เรายังมีเป้าหมายที่จะสร้างแรงบันดาลใจในการเปลี่ยนแปลงในเชิงบวกผ่านการแบ่งปันความรู้และแนวทางปฏิบัติสำหรับการจัดการและการปกป้องช้างอันน่าทึ่งเหล่านี้ให้แก่แขกผู้เข้าพักและชุมชนของเราอีกด้วย” ฌอง มาร์ก ปูเญต์ (Jean Marc Pougnet) ผู้จัดการทั่วไป อนันตรา สามเหลี่ยมทองคำ แคมป์ช้าง แอนด์ รีสอร์ท กล่าว

“สำหรับเรา วันช้างโลกถือเป็นเครื่องเตือนใจที่สำคัญว่าการสร้างความตระหนักรู้และการอนุรักษ์ช้างเป็นภารกิจที่ต้องดำเนินอย่างต่อเนื่อง ไม่ใช่เพียงแค่กิจกรรมในวันเดียว แต่คือการปลูกฝังความรับผิดชอบและจิตสำนึกแห่งการดูแลในระยะยาว ทุกการปฏิสัมพันธ์ ทุกช่วงเวลาที่ได้เรียนรู้ และทุกการกระทำที่เปี่ยมด้วยความเมตตาล้วนมีส่วนช่วยเสริมสร้างความเข้าใจในภัยคุกคามที่ช้างต้องเผชิญ รวมถึงความจำเป็นของความร่วมมือในการปกป้องอนาคตของพวกมัน เราหวังที่จะสร้างแรงบันดาลใจให้คนรุ่นใหม่ลุกขึ้นเป็นกระบอกเสียงเพื่อช้างที่สง่างามเหล่านี้ เพื่อให้พวกเขาได้ดำรงอยู่สืบไปตราบชั่วลูกหลาน” จอห์น โรเบิร์ตส์ (John Roberts) ผู้อำนวยการกลุ่มฝ่ายความยั่งยืนและการอนุรักษ์ มูลนิธิโกลเด้นไทรแองเกิ้ลเอเชียนเอเลเฟนท์ กล่าวเสริม

งานวันช้างไทยนี้สะท้อนถึงความมุ่งมั่นของกลุ่มอนันตราในการส่งเสริมการท่องเที่ยวอย่างรับผิดชอบ และสร้างความเชื่อมโยงที่มีความหมายระหว่างแขก ชุมชน และธรรมชาติ ภายใต้ความพยายามอย่างต่อเนื่อง ทางรีสอร์ทยังคงสนับสนุนประสบการณ์เกี่ยวกับช้างอย่างมีจริยธรรม การเสริมสร้างศักยภาพให้แก่ชุมชน รวมถึงการถ่ายทอดองค์ความรู้ด้านการอนุรักษ์อย่างต่อเนื่อง

ดูข้อมูลเพิ่มเติม หรือสนับสนุนการทำงานอนุรักษ์ช้างได้ที่ [www.anantara.com/en/golden-triangle-chiang-rai](http://www.anantara.com/en/golden-triangle-chiang-rai) หรือ [www.helpingelephants.org](http://www.helpingelephants.org)

-จบ-

**ข้อมูลสำหรับบรรณาธิการ**

**อนันตรา โฮเทลส์ แอนด์ รีสอร์ท (Anantara Hotels & Resort)**

อนันตรา เป็นแบรนด์โรงแรมหรู ที่เชื่อมนักเดินทางรุ่นใหม่ เข้ากับสถานที่ ผู้คน และเรื่องราว ผ่านประสบการณ์ของแต่ละบุคคลด้วยการบริการจากใจ ณ หลากหลายจุดหมายสำคัญทั่วโลก โรงแรมและรีสอร์ทในเครืออนันตราทุกแห่งจึงเป็นประตูสู่การเดินทางเพื่อเก็บเกี่ยวประสบการณ์ในแบบของตน ไม่ว่าจะเป็นในเมืองอันทันสมัย ไปจนถึงกลางทะเลทราย หรือเกาะน้อยใหญ่ อนันตรา พร้อมพานักเดินทางไปสัมผัสกับมนต์เสน่ห์ของท้องถิ่นที่ยังคงซึ่งความหรูหราด้วยการบริการอันเป็นเลิศ ปัจจุบันเครืออนันตรามีโรงแรมและรีสอร์ทที่สวยงามกว่า 50 แห่งทั่วเอเชีย ยุโรป แอฟริกา ตะวันออกกลาง และมหาสมุทรอินเดีย

อนันตราเป็นส่วนหนึ่งของกลุ่มโรงแรม [ไมเนอร์ โฮเทลส์](https://www.minorhotels.com/en/loyalty?_gl=1*1uab1sf*_gcl_au*MjU3NzA5NzA2LjE3NTQzNjg5NzA.*_ga*MjA0NTQ0NTgyNy4xNzE1MDU4NTg1*_ga_3YQC39M8ZK*czE3NTQzNjU0MjYkbzc2NyRnMSR0MTc1NDM2OTAyMyRqNiRsMCRoMTAzNDgyMDAzMg..) และเป็นสมาชิกของโปรแกรมสะสมคะแนน [Minor DISCOVERY](https://www.minorhotels.com/en/loyalty) ซึ่งเป็นส่วนหนึ่งของ GHA DISCOVERY

ดูรายละเอียดเพิ่มเติมได้ที่ [anantara.com](https://www.anantara.com/) และติดตามได้ทาง [Facebook](https://www.facebook.com/anantara), [Instagram](https://www.instagram.com/anantara_hotels/), [TikTok](https://www.tiktok.com/%40anantarahotels), [X](https://x.com/anantara_hotels) และ [YouTube](https://www.youtube.com/user/AnantaraJourneys)

**ไมเนอร์ โฮเทลส์ (Minor Hotels)**

ไมเนอร์ โฮเทลส์ เป็นบริษัทผู้ดำเนินธุรกิจการบริการระดับโลก โดยปัจจุบันมีโรงแรม รีสอร์ท และที่พักอาศัย จำนวนมากกว่า 640\* แห่งใน 57 ประเทศ ในฐานะเจ้าของ โรงแรม ผู้ดำเนินการ และนักลงทุน ไมเนอร์ โฮเทลส์ตอบสนองความต้องการและความปรารถนาของนักเดินทางทั่วโลกผ่าน 8 แบรนด์โรงแรม ได้แก่ อนันตรา อวานี เอเลวาน่า คอลเลคชั่น เอ็นเอช เอ็นเอช คอลเลคชั่น นาว โอ๊คส์ และทิโวลี รวมถึงคอลเลคชั่นต่างๆ ของธุรกิจที่เกี่ยวข้อง ไมเนอร์ โฮเทลส์ โดยมีแผนเร่งขยายเป้าหมายการเติบโตในระดับโลกอย่างรวดเร็ว โดยตั้งเป้าเพิ่มโรงแรมมากกว่า 280 แห่งภายในสิ้นปี 2570

นอกจากนี้ ไมเนอร์ โฮเทลส์ เป็นสมาชิกของ [Global Hotel Alliance (GHA)](https://www.globalhotelalliance.com/) และพร้อมมอบสิทธิประโยชน์แก่สมาชิกผ่านโปรแกรมสะสมคะแนน [Minor DISCOVERY](https://www.minorhotels.com/en/loyalty?_gl=1*1uab1sf*_gcl_au*MjU3NzA5NzA2LjE3NTQzNjg5NzA.*_ga*MjA0NTQ0NTgyNy4xNzE1MDU4NTg1*_ga_3YQC39M8ZK*czE3NTQzNjU0MjYkbzc2NyRnMSR0MTc1NDM2OTAyMyRqNiRsMCRoMTAzNDgyMDAzMg..) ซึ่งเป็นส่วนหนึ่งของ GHA DISCOVERY

ดูรายละเอียดเพิ่มเติมได้ที่ [minorhotels.com](https://www.minorhotels.com/en?_gl=1*1u56rp1*_gcl_au*MjU3NzA5NzA2LjE3NTQzNjg5NzA.*_ga*MjA0NTQ0NTgyNy4xNzE1MDU4NTg1*_ga_3YQC39M8ZK*czE3NTQzNjU0MjYkbzc2NyRnMSR0MTc1NDM2ODk2OSRqNjAkbDAkaDEwMzQ4MjAwMzI.) และติดตาม Minor Hotels ได้ทาง [Facebook](https://www.facebook.com/minorhotels/), [Instagram](https://www.instagram.com/minorhotels/), [LinkedIn](https://www.linkedin.com/company/minor-hotel-group/posts/?feedView=all), [TikTok](https://www.tiktok.com/%40minorhotels) และ [YouTube](https://www.youtube.com/%40MinorHotels)

***\*หมายเหตุ:*** *จำนวนโรงแรมดังกล่าวรวมทั้งโรงแรมที่เปิดให้บริการแล้ว และโครงการที่อยู่ระหว่างการพัฒนา ซึ่งได้มาจากการเป็นเจ้าของ ร่วมทุน สัญญาเช่า และสัญญาบริหาร*

**ติดต่อฝ่ายประชาสัมพันธ์**

จุฬารักษ์ ชลหาญ (ผู้อำนวยการอาวุโสฝ่ายประชาสัมพันธ์)

โทร. 02 365 7677 อีเมล jularak\_ch@minor.com